CELEX: 32004R0333
Language: el
Date: 2004-02-26 00:00:00
Title: Κανονισμός (ΕΚ) αριθ. 333/2004 της Επιτροπής, της 26ης Φεβρουαρίου 2004, για παρέκκλιση, όσον αφορά το έτος 2004, από τον κανονισμό (ΕΚ) αριθ. 1898/97 σχετικά με τη διαχείριση των δασμολογικών ποσοστώσεων για τα προϊόντα του τομέα χοιρείου κρέατος καταγωγής Βουλγαρίας και Ρουμανίας

Avis juridique important

|

32004R0333

Κανονισμός (ΕΚ) αριθ. 333/2004 της Επιτροπής, της 26ης Φεβρουαρίου 2004, για παρέκκλιση, όσον αφορά το έτος 2004, από τον κανονισμό (ΕΚ) αριθ. 1898/97 σχετικά με τη διαχείριση των δασμολογικών ποσοστώσεων για τα προϊόντα του τομέα χοιρείου κρέατος καταγωγής Βουλγαρίας και Ρουμανίας  

Επίσημη Εφημερίδα αριθ. L 060 της 27/02/2004 σ. 0012 - 0013

Κανονισμός (ΕΚ) αριθ. 333/2004 της Επιτροπήςτης 26ης Φεβρουαρίου 2004για παρέκκλιση, όσον αφορά το έτος 2004, από τον κανονισμό (ΕΚ) αριθ. 1898/97 σχετικά με τη διαχείριση των δασμολογικών ποσοστώσεων για τα προϊόντα του τομέα χοιρείου κρέατος καταγωγής Βουλγαρίας και ΡουμανίαςΗ ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,Έχοντας υπόψη:τη συνθήκη για την ίδρυση της Ευρωπαϊκής Κοινότητας,τον κανονισμό (ΕΟΚ) αριθ. 2759/75 του Συμβουλίου, της 29ης Οκτωβρίου 1975, περί κοινής οργανώσεως αγοράς στον τομέα του χοιρείου κρέατος(1), και ιδίως το άρθρο 8 παράγραφος 2, το άρθρο 11 παράγραφος 1 και το άρθρο 22 δεύτερο εδάφιο,την απόφαση 2003/286/ΕΚ του Συμβουλίου, της 8ης Απριλίου 2003, σχετικά με τη σύναψη πρωτοκόλλου για την προσαρμογή των εμπορικών πτυχών της ευρωπαϊκής συμφωνίας σύνδεσης μεταξύ των Ευρωπαϊκών Κοινοτήτων και των κρατών μελών τους, αφενός, και της Δημοκρατίας της Βουλγαρίας, αφετέρου, ώστε να ληφθούν υπόψη τα αποτελέσματα των διαπραγματεύσεων μεταξύ των μερών για νέες αμοιβαίες γεωργικές παραχωρήσεις(2), και ιδίως το άρθρο 3 παράγραφος 2,την απόφαση 2003/18/ΕΚ του Συμβουλίου, της 19ης Δεκεμβρίου 2002, σχετικά με τη σύναψη πρωτοκόλλου για την προσαρμογή των εμπορικών πτυχών της ευρωπαϊκής συμφωνίας σύνδεσης μεταξύ των Ευρωπαϊκών Κοινοτήτων και των κρατών μελών τους, αφενός, και της Ρουμανίας, αφετέρου, ώστε να ληφθούν υπόψη τα αποτελέσματα των διαπραγματεύσεων μεταξύ των μερών για νέες αμοιβαίες γεωργικές παραχωρήσεις(3), και ιδίως το άρθρο 3 παράγραφος 2,Εκτιμώντας τα ακόλουθα:(1) Η προσχώρηση στην Ευρωπαϊκή Ένωση, την 1η Μαΐου 2004, της Τσεχικής Δημοκρατίας, της Εσθονίας, της Κύπρου, της Λεττονίας, της Λιθουανίας, της Ουγγαρίας, της Μάλτας, της Πολωνίας, της Σλοβενίας και της Σλοβακίας θα επιτρέψει στις εν λόγω χώρες να επωφεληθούν από τις δασμολογικές ποσοστώσεις στον τομέα του χοιρείου κρέατος που προβλέπονται στο πλαίσιο του καθεστώτος το οποίο θεσπίστηκε με τις αποφάσεις 2003/18/ΕΚ και 2003/286/ΕΚ, με τους ίδιους όρους που ισχύουν στα σημερινά κράτη μέλη. Πρέπει, λοιπόν, να παρασχεθεί η δυνατότητα στους οικονομικούς φορείς των υπόψη κρατών να συμμετέχουν πλήρως στις ποσοστώσεις αυτές ήδη από την προσχώρησή τους.(2) Για να αποφευχθούν ενδεχόμενες στρεβλώσεις της αγοράς πριν και μετά την 1η Μαΐου 2004, τα μερίδια που προβλέπονται από τον κανονισμό (ΕΚ) αριθ. 1898/97 της Επιτροπής, της 29ης Σεπτεμβρίου 1997, για τον καθορισμό των λεπτομερειών εφαρμογής στον τομέα του χοιρείου κρέατος του καθεστώτος που προβλέπεται στο πλαίσιο των ευρωπαϊκών συμφωνιών με τη Βουλγαρία, την Τσεχική Δημοκρατία, τη Σλοβακία, τη Ρουμανία, τη Δημοκρατία της Πολωνίας και τη Δημοκρατία της Ουγγαρίας(4) πρέπει, για το έτος 2004, να τροποποιηθούν όσον αφορά τη λήξη τους και να προσαρμοστούν όσον αφορά την κατανομή των ποσοτήτων, χωρίς ωστόσο να τροποποιηθούν οι συνολικές ποσότητες που προβλέπονται από τις αποφάσεις 2003/286/ΕΚ και 2003/18/ΕΚ. Πρέπει, επίσης, να τροποποιηθεί η προθεσμία υποβολής των αιτήσεων.(3) Συνεπώς είναι αναγκαίο να προβλεφθούν, για το έτος 2004, τροποποιήσεις και προσαρμογές των μέτρων που προβλέπονται στο άρθρο 2 και στο άρθρο 4 παράγραφος 1 του κανονισμού (ΕΚ) αριθ. 1898/97.(4) Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής διαχείρισης χοιρείου κρέατος,ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:Άρθρο 11. Κατά παρέκκλιση του άρθρου 2 του κανονισμού (ΕΚ) αριθ. 1898/97, για την περίοδο από την 1η Απριλίου έως τις 30 Ιουνίου 2004, οι ποσοστώσεις που καθορίζονται στο παράρτημα Ι μέρος E και ΣΤ του εν λόγω κανονισμού κατανέμονται ως εξής:α) 8 % κατά την περίοδο από την 1η Απριλίου έως τις 30 Απριλίου 2004·β) 17 % κατά την περίοδο από την 1η Μαΐου έως 30 Ιουνίου 2004.2. Κατά παρέκκλιση του άρθρου 4 παράγραφος 1 του κανονισμού (ΕΚ) αριθ. 1898/97, για την περίοδο από την 1η Μαΐου έως 30 Ιουνίου 2004, οι αιτήσεις πιστοποιητικών για τα προϊόντα που εμφαίνονται στο παράρτημα Ι μέρος E και ΣΤ του εν λόγω κανονισμού υποβάλλονται κατά τη διάρκεια του πρώτου επταημέρου του Μαΐου.Άρθρο 2Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.Εφαρμόζεται από την 1η Απριλίου έως τις 30 Ιουνίου 2004.Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.Βρυξέλλες, 26 Φεβρουαρίου 2004.Για την ΕπιτροπήFranz FischlerΜέλος της Επιτροπής(1) ΕΕ L 282 της 1.11.1975, σ. 1· κανονισμός όπως τροποποιήθηκε τελευταία από τον κανονισμό (ΕΚ) αριθ. 1365/2000 (ΕΕ L 156 της 29.6.2000, σ. 5).(2) ΕΕ L 102 της 24.4.2003, σ. 60.(3) ΕΕ L 8 της 14.1.2003, σ. 18.(4) EE L 267 της 30.9.1997, σ. 58· κανονισμός όπως τροποποιήθηκε τελευταία από τον κανονισμό (ΕΚ) αριθ. 1467/2003 (ΕΕ L 210 της 20.8.2003, σ. 11).